Referat fra klubbmøte i Jarlsberg Rotary Klubb 28.oktober 2026

Fremmøte: 19 medlemmer,1 gjest  -  fremmøteprosent: 46%



1. Klubbmøte denne kvelden var bedriftsbesøk på Nestor Kurs og Inspirasjonssenter hvor
Tom Erling Dahl-Hansen ga oss en gjennomgang av historien, med starten i 1979 og frem til driften i dag.
Nestor er en stiftelse som tilbyr et vidt spekter av ulike kurs for voksne i alle aldre. Det er en arena for folkeopplysning og kan sammenliknes med en folkehøyskole for «voksne». Det er dagskurs, kurs som går over flere dager og med mulighet for overnatting og bespisning.
En oversikt over kurstilbud kan sees på hjemmesiden: nestorkurs.com
       
2. Presidenten orienterte om valgmøte som er berammet til 18. november.  
Våre vedtekter §8.2 bestemmer bl.a.:
Møtet skal kunngjøres minst tre uker på forhånd. Ved kunngjøringen skal møteleder be om forslag fra medlemmene til de ulike tillitsverv. Samtidig foreslås revisor som ikke inngår i styret. 
Alle medlemmer har anledning og oppfordres til å innlevere forslag til nye kandidater, bl.a. ny president frem til valgmøtet settes. Forslag til kandidater må være avklart med kandidat før forslaget innleveres/sendes valgkomiteens leder Dag Carlstedt.

